EUROPA-KOMMISSIONEN Bruxelles, den 18.2.2021 COM(2021) 67 final BERETNING FRA KOMMISSIONEN TIL EUROPA-PARLAMENTET OG RÅDET om gennemførelsen af Europa-Parlamentets og Rådets forordning (EF) nr. 295/2008 om statistik over erhvervsstrukturer

















Indholdsfortegnelse 1.INDLEDNING 1.1.Forordning om statistik over erhvervsstrukturer 1.2.Indhold af de vigtigste datasæt 1.3.Adgang til og offentliggørelse af statistikker over erhvervsstrukturer 2.VIRKEMÅDEN AF FORORDNING (EF) NR. 251/2009 OG DATASÆTTENES RELEVANS 2.1.Dataenes tilgængelighed og fuldstændighed 2.2.Regler om fortrolighed og gennemførelsen heraf 3.KOHÆRENS OG SAMMENLIGNELIGHED 3.1.Kohærens 3.2.Sammenlignelighed 4.FRISTER FOR INDBERETNING AF DATA 5.TILGÆNGELIGHED OG KLARHED 6.OVERHOLDELSE AF ERHVERVSSTRUKTURSTATISTIKFORORDNINGEN 7.BYRDEN FOR VIRKSOMHEDERNE 8.GENNEMFØRTE OG PLANLAGTE FORBEDRINGER I STATISTIKKERNE OVER ERHVERVSSTRUKTURER 8.1Integration af udarbejdelsen af statistikker over erhvervsstrukturer i de øvrige områder vedrørende erhvervsstatistikker 8.2.Anvendelse af den statistiske enhed "foretagendet" i statistikker over erhvervsstrukturer

1.INDLEDNING 1.1.Forordning om statistik over erhvervsstrukturer I henhold til artikel 13, stk. 1, i forordning (EF) nr. 295/2008 om statistik over erhvervsstrukturer (herefter benævnt "erhvervsstrukturstatistikforordningen") fremgår det, at "Kommissionen forelægger senest den 29. april 2011 og derefter hvert tredje år en beretning for Europa-Parlamentet og Rådet om de statistikker, der er udarbejdet i henhold til denne forordning, navnlig om statistikkernes kvalitet og byrden for virksomhederne". Denne beretning er en opfølgning af beretningen fra april 2017. Denne beretning giver et overblik over de fremskridt, der er gjort med gennemførelsen af erhvervsstrukturstatistikforordningen for så vidt angår: ·tjenesteydelser ·industri ·handel ·bygge- og anlægsvirksomhed ·forretningsservice og ·erhvervsdemografi. Den indeholder oplysninger om de foranstaltninger, som Kommissionen har truffet for at sikre, at der er adgang til europæiske statistikker over erhvervsstrukturer af høj kvalitet, og om medlemsstaternes gennemførelse af erhvervsstrukturstatistikforordningen. Den indeholder også oplysninger om de foranstaltninger, som Eurostat har iværksat for at gøre statistikker over erhvervsstrukturer mere relevante og reducere byrden for virksomhederne. Den omfatter erhvervsstrukturdata, som medlemsstaterne har indberettet for referenceåret 2016, hvorfor også Det Forenede Kongerige tages i betragtning. 1.2.Indhold af de vigtigste datasæt Statistikker over erhvervsstrukturer giver overordnet set et detaljeret billede af de europæiske virksomheders og forskellige sektorers struktur, udvikling og karakteristika og yder et vigtigt bidrag til forskellige andre områder såsom nationalregnskab, konjunkturstatistik og virksomhedsregistre. Dataene dækker generelt alle sektorer undtagen landbrugssektoren og personlige tjenester. Data indsamles på grundlag af følgende variabler: ·outputrelaterede variabler (f.eks. omsætning og merværdi) ·inputrelaterede variabler vedrørende arbejdskraftinput (f.eks. beskæftigelse og arbejdstimer), input af varer og tjenester (f.eks. indkøb i alt) og kapitalinput (f.eks. investeringer i materielle anlægsaktiver) og ·erhvervsdemografiske variabler (f.eks. population af aktive virksomheder, antal nye virksomheder, der er blevet oprettet, og antal virksomheder, der er blevet lukket). Endvidere er flere andre vigtige indikatorer afledt af ovennævnte i form af nøgletal for bestemte pengevariabler eller per capitaværdier. Alle medlemsstater indsender flere datasæt i overensstemmelse med Kommissionens forordning (EF) nr. 251/2009. De vigtigste datasæt er følgende:

·årlige virksomhedsstatistikker (alle variabler fremsendes for hvert land på firecifret niveau (undergrupper) i NACE rev. 2) ·årlige virksomhedsstatistikker efter størrelseskategori (alle variabler er opdelt efter land på trecifret niveau i NACE rev. 2 (grupper), idet størrelseskategorier bestemmes efter antal beskæftigede) ·årlige regionale statistikker (fire variabler er opdelt efter NUTS 2-region på tocifret niveau i NACE rev. 2 (hovedgrupper)) og ·årlige demografiske statistikker efter retlig form eller antal lønmodtagere (variablerne er opdelt efter land på firecifret niveau i NACE rev. 2 (undergrupper)). Hovedparten af dataene indsamles af nationale statistiske kontorer på grundlag af statistiske undersøgelser, virksomhedsregistre eller fra forskellige administrative kilder. Medlemsstaterne anvender forskellige statistiske metoder alt efter datakilde, f.eks. opregning, modelbaserede estimater eller forskellige former for imputation, for at sikre kvaliteten af de udarbejdede statistikker over erhvervsstrukturer. Der foretages kvalitetskontrol af alle data, som indberettes af medlemsstaterne, inden de offentliggøres på Eurostats websted. 1.3.Adgang til og offentliggørelse af statistikker over erhvervsstrukturer Alle data fra medlemsstaterne for referenceåret 2016 samt EU-aggregaterne har været frit tilgængelige på Eurostats websted siden december 2018. Erhvervsstrukturdata for referenceåret 2017 har været tilgængelige siden december 2019. Der er adgang til dataene under "Structural business statistics (SBS)". Afsnittet om statistikker over erhvervsstrukturer findes på Eurostats hjemmeside under overskriften "Industry, trade and services" eller via søgefunktionen. Statistikker over erhvervsstrukturer er også blevet anvendt i mange andre publikationer, f.eks. i samhørighedsrapporterne og i Eurostats regionale årbog. 2.VIRKEMÅDEN AF FORORDNING (EF) NR. 251/2009 OG DATASÆTTENES RELEVANS 2.1.Dataenes tilgængelighed og fuldstændighed Tabel 1 og 2 nedenfor viser, at de data, som medlemsstaterne har indsendt, som helhed er fuldstændige for alle moduler af statistikker over erhvervsstrukturer. Lande anses for "store", "mellemstore" eller "små" på baggrund af deres andel af EU's samlede værditilvækst i erhvervsøkonomien. Under hensyntagen til alle de data, der skal indberettes til Eurostat i henhold til forordning (EF) nr. 295/2008, blev 98,5 % af erhvervsstrukturdataene (tilgængelighedsraten) for tjenesteydelser, industri, handel, bygge- og anlægsvirksomhed og forretningsservice fremlagt for referenceåret 2016, mens tilgængelighedsraten var på 99,1 % for erhvervsdemografi. Disse rater udgør en forbedring i forhold til den situation, der er beskrevet i den foregående beretning til Europa-Parlamentet og Rådet. Stigningen i antallet af overførte celler kan forklares ved, at landene løbende bestræber sig på at forbedre indberetningen af alle de krævede data. Tilgængelighedsraterne blev beregnet på grundlag af den første modtagne version af data. For nogle lande repræsenterer de ikke de endelige tal, da nogle af de manglende data blev sendt i en senere version. Ud over forsinkelser kan manglende data for nogle lande også skyldes manglende datakilder for at tage højde for de krævede data for visse variabler. Tabel 1 og 2 viser dog også, at tilgængeligheden af erhvervsstrukturdata på Eurostats websted var påvirket af, at visse data, især for små lande, er fortrolige. Tabel 1: Tilgængeligheden og fortroligheden af endelige data om tjenesteydelser, industri, handel, bygge- og anlægsvirksomhed og forretningsservice, NACE rev. 2, 2016 Lande Samlet antal overførte celler i procent af kravene i erhvervsstrukturstatistikforordningen (tilgængelighedsrate) Ikkeoffentliggjorte fortrolige celler i procent af det samlede antal indberettede celler (tilgængelighedsrate) Store lande 96,7 10,1 Mellemstore lande 98,2 16,0 Små lande 99,5 20,4 ALLE 98,5 16,8 Tabel 2: Tilgængelighed og fortrolighed af endelige data vedrørende erhvervsdemografi, NACE rev. 2, 16 Lande Samlet antal indberettede celler i procent af kravene i erhvervsstrukturstatistikforordningen (tilgængelighedsrate) Ikkeoffentliggjorte fortrolige celler i procent af indberettede celler (tilgængelighedsgrad) Store lande 100,0 4,2 Mellemstore lande 97,9 14,1 Små lande 100,0 13,6 ALLE 99,1 12,5

2.2.Regler om fortrolighed og gennemførelsen heraf Da statistikker over erhvervsstrukturer opdeles i relativt detaljerede aktiviteter, skal mange celler på landeniveau beskyttes for ikke at afsløre fortrolige oplysninger. Medlemsstaterne har gennemført forskellige fortrolighedsregler for at undgå, at der offentliggøres data vedrørende en enkelt virksomhed. Medlemsstaterne beskytter typisk data, der omfatter et lille antal virksomheder, og tal, der er "domineret" af en eller to responderende virksomheder. Fortrolighedsreglerne på nationalt niveau er endnu ikke fuldt harmoniserede. Tabel 1 og 2 viser, i hvilket omfang fortrolighedsreglerne påvirker datatilgængeligheden i medlemsstaterne. Procentdelen af data, der er klassificeret som fortrolige, varierer fra 4,2 % til 14,1 %, idet de højeste satser generelt er registreret af mellemstore og små lande på grund af ovennævnte regler. Ud over de fortrolighedsregler, der anvendes på nationalt plan, blev visse data på aggregeret EU-niveau ikke offentliggjort for at beskytte landenes fortrolige data. Tabel 3 viser, at 9,7 % af EU-aggregaterne for statistikker over erhvervsstrukturer blev påvirket for referenceåret 2016, mens tallet var på 12,5 % for erhvervsdemografi. Tabel 3: Fortrolighed af de vigtigste variabler i de årlige virksomhedsstatistikker, for hvilke EU-aggregater blev offentliggjort for alle niveauer i NACE rev. 2, 2016 Område vedrørende statistikker over erhvervsstrukturer Antal dataceller i alt Antal fortrolige dataceller Fortrolige data (%) Tjenesteydelser 5 353 620 11,6 Industri 8 218 812 9,9 Handel 2 104 104 4,9 Bygge- og anlægsvirksomhed 718 49 6,8 I alt (tjenesteydelser, industri, handel og bygge- og anlægsvirksomhed) 16 393 1 585 9,7 Erhvervsdemografi 26 111 3 268 12,5 3.KOHÆRENS OG SAMMENLIGNELIGHED Dataafstemning og -integration understøtter harmoniseringen af økonomiske og dertil knyttede statistikker, letter aggregeringen af og sammenligningen mellem forskellige datasæt og fremmer udarbejdelsen af kohærente makroøkonomiske statistikker såsom nationalregnskaber. I den forbindelse anmodes medlemsstaterne om at angive, i hvilket omfang de forskellige dataindsamlinger er sammenlignelige og kohærente og kan relateres til hinanden. 3.1.Kohærens Kohærens er udtryk for, i hvilket omfang data fra forskellige kilder kan kombineres. Data om statistikker over erhvervsstrukturer findes inden for følgende områder: erhvervsregister, industriproduktion af varer, nationalregnskaber og konjunkturstatistik. I forbindelse med disse dataindsamlinger er det blevet undersøgt, om der var uoverensstemmelser med hensyn til statistikker over erhvervsstrukturer. Nogle variabler er unikke for området vedrørende statistikker over erhvervsstrukturer, mens andre kan sammenlignes med resultaterne fra disse statistiske kilder. Der kan konstateres mindre forskelle af en række årsager såsom forskelle i undersøgelsesstrategien, den anvendte tærskelmetode og stikprøvens omfang, men kvaliteten af statistikker over erhvervsstrukturer er meget god, hvilket gør det muligt at anvende dem i kombination med andre datakilder. Konsistensen på tværs af lande og for centrale mål eller variabler bekræftes ved hjælp af fælles definitioner, standarder og klassifikationer. Sammenhængen mellem statistikker over erhvervsstrukturer og andre områder inden for erhvervsstatistik vil fortsat blive forbedret med gennemførelsen af den europæiske ramme for erhvervsstatistikker. Et integreret statistisk system for udarbejdelse af erhvervsstatistikker vil også bidrage til den overordnede kohærens mellem økonomiske statistikker. 3.2.Sammenlignelighed Erhvervsstrukturdata er sammenlignelige over tid og på tværs af lande. Med indførelsen af NACE rev. 2 blev der foretaget en ændring i NACE-nomenklaturen for referenceåret 2008. Derfor er erhvervsstrukturdata sammenlignelige for alle referenceår fra og med 2008. Eurostat overvåger regelmæssigt anvendelsen af de begreber, definitioner og indberetningskrav, der er omhandlet i forordning (EF) nr. 295/2008, for at sikre, at dataene er sammenlignelige på tværs af lande. Harmoniseringen og sammenligneligheden af erhvervsstrukturdata i det europæiske statistiske system koordineres også gennem arbejdsgruppen om statistikker over erhvervsstrukturer og arbejdsgruppen om erhvervsdemografi samt gennem møder i Business Statistics Directors Group. Disse grupper drøftede og udstak mange retningslinjer for en bred vifte af spørgsmål vedrørende gennemførelsen af erhvervsstrukturstatistikforordningen for at sikre, at de data, som medlemsstaterne indberetter, er af god kvalitet og sammenlignelige. 4.FRISTER FOR INDBERETNING AF DATA Fristerne for, hvornår medlemsstaterne skal indberette data for referenceåret i henhold til erhvervsstrukturstatistikforordningen, er følgende: ·10 måneder efter udgangen af året for foreløbige statistikker vedrørende tjenesteydelser, industri, handel og bygge- og anlægsvirksomhed og ·18 måneder efter udgangen af året for endelige data for alle sektorer.

For referenceårene 2016 og 2017 indberettede de fleste lande deres data rettidigt for alle områder vedrørende statistikker over erhvervsstrukturer. 5.TILGÆNGELIGHED OG KLARHED Alle statistikker over erhvervsstrukturer er tilgængelige vederlagsfrit på Eurostats websted under "Industry, trade and services" sammen med detaljerede oplysninger om alle metodologiske aspekter, der kan være af relevans for brugerne. De nationale metadata findes i bilagene til Eurostats metadata. 6.OVERHOLDELSE AF ERHVERVSSTRUKTURSTATISTIKFORORDNINGEN Medlemsstaternes overholdelse af erhvervsstrukturstatistikforordningen i 2016 vurderes på grundlag af fuldstændigheden af de indberettede data, antallet af versioner, der modtages inden offentliggørelsen af de endelige data, og af, om dataene indberettes inden for fristerne. Landene (EU-28, Island, Liechtenstein og Norge) er blevet opdelt i fire kategorier for så vidt angår overholdelse: ·SG = Særdeles god overholdelse. Alle de krævede data (med enkelte undtagelser) er indberettet rettidigt (vurdering på 90 % eller derover). ·G = God overholdelse. Enkelte elementer mangler, eller der er mindre forsinkelser i indberetningen (vurdering på mellem 70 og 89 %). ·D = Data foreligger delvist, men der mangler væsentlige dele af de krævede oplysninger, eller fristerne overholdes ikke (vurdering på mellem 10 og 69 %). ·N = En betydelig del af dataene mangler, eller der er betydelige forsinkelser i indberetningen (vurdering på under 10 %). Generelt er overholdelsen i de fleste medlemsstater "god" eller "særdeles god". 25 lande har en særdeles god overholdelse. Yderligere fem lande har en god overholdelse, og ét land overholder delvist kravene. Sammenlignet med referenceåret 2015 har 12 lande forbedret deres samlede overholdelse, og 11 lande havde den samme overholdelse. Eurostat fremsender regelmæssigt en overholdelsesrapport til arbejdsgruppen om statistikker over erhvervsstrukturer med det formål at påpege aspekter af kvaliteten, hvor en potentiel medlemsstat skal gøre fremskridt for at opnå størst mulig overholdelse af erhvervsstrukturstatistikforordningen og garantere dataenes kohærens, relevans, aktualitet, tilgængelighed og sammenlignelighed. Eurostat har desuden udviklet et datavalideringsværktøj, som medlemsstaterne kan anvende til at kontrollere nøjagtigheden og fortroligheden, inden dataene indberettes til Eurostat. Det store flertal af medlemsstater bruger dette valideringsværktøj. Værktøjet har bidraget til at reducere antallet af versioner og har forbedret kvaliteten af de data, der indberettes af medlemsstaterne. 7.BYRDEN FOR VIRKSOMHEDERNE Medlemsstaterne har løbende forbedret deres dataindsamlingsprocesser med henblik på at mindske byrden for virksomhederne. Allerede i 2016 anvendte 26 ud af 31 lande stikprøver kombineret med administrative data i forbindelse med dataindsamling. F.eks. blev alle større virksomheder — over en branchespecifik beskæftigelsestærskel — medtaget i undersøgelsen i de fleste lande, mens mindre virksomheder blev udvalgt som en del af en stikprøve. I mange medlemsstater er der et stærkt og stigende fokus på at udvikle kohærente og velfunderede strategier, således at administrative datakilder kan udnyttes fuldt ud i de statistiske processer. Statistikmyndighederne er ofte involveret i udformningen af administrative data for at gøre administrative data mere egnede til statistiske formål. I en lang række tilfælde har landene anvendt skøn eller suppleret undersøgelsesdata med administrative data med henblik på at udarbejde de relevante indikatorer for statistikker over erhvervsstrukturer. 8.GENNEMFØRTE OG PLANLAGTE FORBEDRINGER I STATISTIKKERNE OVER ERHVERVSSTRUKTURER 8.1INTEGRATION AF UDARBEJDELSEN AF STATISTIKKER OVER ERHVERVSSTRUKTURER I DE ØVRIGE OMRÅDER VEDRØRENDE ERHVERVSSTATISTIKKER